Ισχύουν οι όροι ασφάλισης της Extra Assistance και στο σύμβόλαιο συνδρομής οδικής βοήθειας, θα αναφέρονται οι κάτωθι ειδικοί όροι, οι οποίοι θα ισχύουν σε περίπτωση που επιλεγεί το πακέτο ασφάλισης FULL COVER.

ΕΙΔΙΚΟΙ ΟΡΟΙ

1.Με τον παρόντα ειδικό όρο, η «ΕΤΑΙΡΕΙΑ» καταργεί από το άρθρο Α’ των γενικών όρων της απόδειξης είσπραξης συνδρομής (βλ. Α’ ΥΠΗΡΕΣΙΕΣ ΟΔΙΚΗΣ ΒΟΗΘΕΙΑΣ), την παράγραφο 2α, όπου, μετά την μεταφορά σε συνεργείο προτίμησης του συνδρομητή, παύει η υποχρέωση δεύτερης μεταφοράς. Η επιχείρηση αναλαμβάνει τη δεύτερη μεταφορά με φορτηγά Δ.Χ. ιδιοκτησίας της ή συνεργατών της. Η συγκεκριμένη μεταφορά πραγματοποιείται με ευχέρεια χρόνου που καθορίζεται από το τηλεφωνικό κέντρο της Εταιρείας.

2.Όταν το όχημα ακινητοποιηθεί εκτός του Νομού μόνιμης κατοικίας του, ο συνδρομητής δικαιούται τα έξοδα επαναφοράς στον τόπο μόνιμης κατοικίας του μόνο με δημόσιο μεταφορικό μέσο (ΚΤΕΛ) ή τα έξοδα μίας (1) διανυκτέρευσης εάν συντρέχουν οι προϋποθέσεις που περιγράφονται στο άρθρο Α’ παρ. 2β και μέχρι το ποσό των εκατό ευρώ (100€) ανά περιστατικό (Η συγκεκριμένη υπηρεσία παρέχεται μόνο σε είδος και όχι σε χρήμα).

\* Η μεταφορά με οποιοδήποτε άλλο μεταφορικό μέσο καλύπτεται με το ανώτατο ποσό των εκατό ευρώ (100€).

3. Με τον παρόντα ειδικό όρο, η Εταιρεία αναιρεί την παράγραφο 2α και 2β των παρόντων Γενικών Όρων και, όπου υπάρχει η λεκτική απεικόνιση δικαιωμάτων << μεταφέρει το όχημα στο δήμο της μόνιμης κατοικίας του>> , σε αντικατάσταση αυτών προσθέτει << τον τόπο επιλογής του συνδρομητή>>.

Σε αυτή την περίπτωση, παραιτείται κάθε δικαιώματος του άρθρου 1 των ειδικών όρων του παρόντος συμβολαίου (δεύτερη μεταφορά).